
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 600 ( 1 ) 

Κήρυξη αναδασωτέας έκτασης 0,675 στρεμμάτων στη 
θέση Αγραπιδιά - Λουρίδα της κοινότητας Καλλιθέας 
του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γέωργίας: 

α) 160417/1180/8.7.80, β) 182447/3049/24.9.80 
Την με αριθ. Ζα/160/26.1.84 απόφαση του Νομάρχη 
Αχαΐας, περί εξουσιοδότησης των προϊσταμένων των Υπη¬ 
ρεσιών να υπογράφουν με εντολή Νομάρχη, αποφασί¬ 
ζουμε: 

Κηρύσσουμε αναδασωτέα με σκοπό την επανίδρυση, 
με φυσική αναγέννηση, της δασικής βλάστησης, που κα¬ 
ταστράφηκε από αποψιλωτική υλοτομία της δασικής βλά¬ 
στησης που ενήργησαν οι Νικ. Αχ. Αβραμάπουλος και Το¬ 
σούλα συζ. Νικ. Αβραμόπουλου τη δημόσια δασική έκταση 
0,675 στρεμμάτων που βρίσκεται στη θέση Αγραπιδιά - 
Λουρίδα της Κοινότητας Καλλιθέας και προσδιορίζεται 
από τα στοιχεία Α, Β, Γ, Δ, Ε, Ζ, Η, Α όπως φαίνονται στο 
συνημμένο διάγραμμα το οποίο αποτελεί αναπόσπαστο 
μέρος της απόφασης αυτής και έχει όρια: 

Ανατολικά: Με δημόσιο δάσος 
Δυτικά: Με δημόσιο δάσος 
Βόρεια: Με αγρό ιδίων καταπατητών 
Νότια: Με λωρίδα δάσους και πέραν αυτής με αγρό Δημ. 
Κορκότζηλα. 

Η παρούσα ισχύει μετά τη δημοσίευσή της στην Κοινό¬ 
τητα Καλλιθέας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Ιανουάριου 1993 

Με εντολή Νομάρχη 
ΝΙΚ. ΠΕΤΡΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6605 (2) 

Χαρακτηρισμός ως διατηρητέου του κτιρίου της οδού Ζα- 
λίκη αριθ. 6 στη Θεσσαλονίκη. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α) «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988 - ΦΕΚ 91 Α ). 

β) Των Π.Δ/των 358/1986 (ΦΕΚ 158 Α ), 92/1987 
(ΦΕΚ 51 Α') και 492/1988 (ΦΕΚ 224 Α'), για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ 704/19.8.1988 (ΦΕΚ 575 Β’) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 13.10.1992 αιτιολογική έκθεση της Διεύ¬ 
θυνσης Πολιτισμού του Υπουργείου Μακεδονίας-θρά- 
κης. 

4. Την από 15.10.1992 απάντηση των ιδιοκτητών, οι 
οποίοι αποδέχονται το χαρακτηρισμό του κτιρίου ως δια¬ 
τηρητέου, σύμφωνα με την παραπάνω αιτιολογική έκ¬ 
θεση, αποφασίζουμε: 

1. Χαρακτηρίζουμε ως διατηρητέο το κτίριο της οδού 
Ζαλίκη αριθ. 6 της Θεσσαλονίκης, φερόμενο ως ιδιοκτη¬ 
σίας Γεωργίου και Ελένης Παπαδοπούλου, όπως φαίνεται 
στο τοπογραφικό διάγραμμα σε κλίμακα 1200 που θεωρή¬ 
θηκε από τη Δ/νση Πολιτισμού και που σε σμίκρυνση αντί¬ 
τυπό του δημοσιεύεται με την απόφαση αυτή, γιατί πρό¬ 
κειται για κτίριο της δεκαετίας του 1920 με απλοποιημένα 
εκλεκτικιστικά στοιχεία της εποχής. 

2. Επιτρέπεται: α) Η προσθήκη καθ’ ύψος δύο ορόφων 
σε εσοχή και απόσταση 3,80 μέτρων από την Ο.Γ., χωρίς 
υπέρβαση του Σ.Δ. 

β) Η κατεδάφιση του πίσω κατεστραμμένου τμήματος 
και αντικατάστασή του, χωρίς υπέρβαση του Σ.Δ. και της 
επιτρεπόμενης κατά ΓΟΚ κάλυψης. 


γ) Η αλλαγή χρήσης του κτιρίου σε βιβλιοθήκη. 

Η επισκευή και αποκατάσταση του κτιρίου και οι προ¬ 
σθήκες θα γίνουν ύστερα από μελέτη που θα εγκριθεί από 
την Δ/νση Πολιτισμού του ΥΜΑΘ. 

Η παρακολούθηση της εφαρμογής της μελέτης θα γίνει 
από τη Δ/νση Πολιτισμού του ΥΜΑΘ. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

5. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

6. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α ). 

7. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Νοεμβρίου 1992 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 


ΘΕΣΣΑΛΟΝΙΚΗ ΚΛΙΜΑ- 1 >.800 

Αριθ. 132 (3) 

Καθορισμός χώρου για την ανέγερση κοινοτικού καταστή¬ 
ματος στην Κοιν. Πηγής Κόνιτσας Ν. ΙωαννΙνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις: 

α. Του Ν.Δ/τος 17.7.1923 «περί σχεδίων πόλεων, κω¬ 
μών κ.λπ.» και ειδικώτερα τα άρθρα 3 και 29 αυτού. 

β. Το Π.Δ/γμα 13.3.81 (ΦΕΚ 138/Δ/81). 

γ. Του Α.Ν. 314/83, όπως τροποποιήθηκε και ισχύει σή¬ 
μερα. 

δ. Του Νόμου 1512/85 (ΦΕΚ 4/Α/11.1.1985) «περί συ- 
μπληρώσεως πολεοδομικών διατάξεων». 

2. Το γεγονός ότι ο Οικισμός προϋφίσταται του έτους 
1923 και δεν έχει εγκεκριμένο σχέδιο, πλην όμως είναι 
οριοθετημένος σύμφωνα με την υπ’ αριθ. 80/88 (ΦΕΚ 
293/Δ/88) απόφαση οριοθέτησης. 

3. Την υπ’ αριθ. 21 /1992 απόφαση του Κοινοτικού Συμ¬ 
βουλίου της Κοινότητας Πηγής Κόνιτσας. 


4. Την υπ’ αριθ. 30/21.12.92 πράξη γνωμοδότησης του 
Συμβουλίου ΧΟΠ του Νομού ΙωαννΙνων, αποφασίζουμε: 

1. Το οικόπεδο με στοιχεία Α Β ΓΔΕΖΗΘΙΚΛΜΝ Ξ Α, 
όπως φαίνεται στο τοπογραφικό διάγραμμα που έγινε το 
Νοέμβριο 1991 από την ΤΥΔΚ ΙωαννΙνων να χαρακτηρι- 
σθεί σαν χώρος για την ανέγερση κοινοτικού καταστήμα¬ 
τος της Κοινότητας Πηγής Κόνιτσας. 

Όροι δόμησης θα ισχύουν οι αναγραφόμενοι όροι στην 
απόφαση οριοθέτησης του Οικισμού Πηγής καθώς και ο 
ΓΟΚ/85. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

3. Η παρούσα απόφαση μαζί με το τοπογραφικό που την 
συνοδεύει να δημοσιευθεΐ στην Εφημερίδα της Κυβερνή- 
σεως. 

Ιωάννινα, 26 Ιανουαρίου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

Αριθ. 352/92 (4) 

Τροποποίηση της 404/18.1.1990 απόφασης περί οριοθέ- 
τησης του οικισμού Αιγγιάδων Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π.Δ/τος 24.4.85 (ΦΕΚ 181 Δ/85) 
«περί οριοθέτησης Οικισμών μέχρι 2.000 κατοίκων». 

2. Την υπ’ αριθ. 404/18.1.1990 απόφαοη οριοθέτησης 
του Οικισμού Αιγγιάδων (ΦΕΚ 47/Δ/90). 

3. Τη γνωμοδότηση του Δασαρχείου Ιωαννίνων για τις 
περιοχές που πρέπει να εξαιρεθούν των ορίων του Οικι¬ 
σμού σαν δάση και δασικές εκτάσεις όπως διατυπώθηκαν 
με το υπ' αριθ. 6603/2.9.1988 και εν συνεχεία των υπ’ 
αριθ. 536/1990 και 3918/23.9.92 εγγράφων, αποφασί¬ 
ζουμε: 


1. Την τροποποίηση της υπ’ αριθ. 404/18.1.1990 από¬ 
φασής μας ως προς τις δασικές εκτάσεις οι οποίες αφαι- 
ρούνται από τον οριοθετημένο Οικισμό και δεν συμπερι- 
λαμβάνονται στο προς δόμηση τμήμα. 

Οι εκτάσεις αυτές σημειώνονται στο σχεδιάγραμμα πο- 
λεοδομικής αναγνώρισης κλίμακας περίπου 1:5000. 

2. Από τις διατάξεις αυτής της απόφασης δεν προκαλεΐ- 
ται δαπάνη σε βάρος του Κρατικού Προϋπολογισμού. 

3. Κατά τα λοιπά ισχύουν τα οριζόμενα στην υπ’ αριθ. 
404/18.1.1990 απόφασή μας. 

4. Η παρούσα να δημοσιευθεΙ στην Εφημερίδα της Κυ- 
βερνήσεως. 

Ιωάννινα, 26 ΙανουαρΙου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΖΩΝΕΣ ΚΑΤΑΛΛΗΛΟΤΗΤΑΣ 







